Propunere de REGULAMENT AL PARLAMENTULUI EUROPEAN ŞI AL CONSILIULUI de instituire a unui sistem al Uniunii pentru autocertificarea cu privire la diligența necesară în cadrul lanțului de aprovizionare a importatorilor responsabili de staniu, tantal și tungsten, minereurile acestora și aur provenind din zone de conflict și zone cu risc ridicat /* COM/2014/0111 final - 2014/0059 (COD) */





EXPUNERE DE MOTIVE 1. CONTEXTUL PROPUNERII Motivele și obiectivele propunerii Principalul obiectiv al prezentei propuneri este de a contribui la reducerea finanțării grupurilor armate și a forțelor de securitate[1] din încasări obținute din exploatarea mineralelor în zonele de conflict și în zonele cu risc ridicat, prin sprijinirea și promovarea în continuare a practicilor responsabile de aprovizionare pentru întreprinderile din UE în legătură cu staniul, tantalul, tungstenul și aurul provenit din astfel de regiuni. Propunerea se bazează pe cadrele și principiile internaționale existente privind diligența necesară. Contextul general În prezent, există măsuri internaționale pentru promovarea aprovizionării responsabile cu minerale din zonele de risc sau afectate de conflicte armate. Cele mai cunoscute dintre acestea au fost adoptate în 2011 și, respectiv, în 2010: Orientările OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone afectate de conflicte și cu risc ridicat (Orientările OCDE privind diligența necesară) și secțiunea 1502 din Legea adoptată de SUA pentru reforma Wall Street și protecția consumatorilor (Dodd-Frank Wall Street Reform and Consumer Protection Act). Prima dintre acestea nu este specifică unei țări sau unei regiuni și stabilește un proces care trebuie urmat de țările interesate de dezvoltarea capabilităților de aprovizionare responsabilă. Aflându-se, în principal, la dispoziția întreprinderilor din jurisdicțiile OCDE, Orientările privind diligența necesară constituie, de asemenea, o sursă de inspirație care atrage participarea întreprinderilor care execută funcții semnificative de transformare sau de comercializare în cadrul lanțurilor de aprovizionare cu minerale pentru aur, staniu, tantal și tungsten. În 2011, UE și-a luat angajamentul politic în cadrul OCDE de a sprijini adoptarea în continuare a orientărilor. Legea Dodd-Frank se axează pe Republica Democratică Congo (RDC) și pe nouă țări învecinate. Secțiunea 1502 a legii solicită întreprinderilor cotate la bursele din SUA care folosesc „minerale care fac obiectul unor conflicte”[2] să raporteze Comisiei americane pentru operațiuni bursiere (Security Exchange Commission) cu privire la proveniența unor astfel de minerale și la măsurile relevante privind diligența necesară. Astfel de rapoarte presupun o anchetă extensivă referitoare la lanțul de aprovizionare. Întreprinderile cotate la bursele din UE apelează din ce în ce mai mult la furnizorii acestora, inclusiv din UE, pentru informațiile și dovezile relevante privind diligența necesară. Una dintre reacțiile întreprinderilor la Legea Dodd-Frank a fost de a redirecționa comerțul din Africa Centrală, cu impacturi asupra piețelor locale pentru aur, staniu, tantal și tungsten. Mineralele extrase în mod legitim ajung pe piețele din SUA și din UE cu o oarecare dificultate. Comerțul cu minerale care fac obiectul unor conflicte este foarte bine documentat în cazul Republicii Democratice Congo și face obiectul Rezoluției din 1952 (2010) a Consiliului de Securitate al ONU. Cu toate acestea, există numeroase alte astfel de cazuri în Africa, Asia și America Latină, iar această cauză este preluată, de asemenea, în afara OCDE. În iunie 2013, liderii G8 și-au exprimat angajamentul[3] de a spori transparența în industria extractivă. În acest context, Comisia Europeană și Înaltul Reprezentant au colaborat la dezvoltarea unui cadru cuprinzător al UE privind aprovizionarea responsabilă cu minerale. Acțiunea vine în continuarea unei rezoluții din 2010 a Parlamentului European, care a solicitat ca UE să legifereze în conformitate cu legislația americană, precum și a două comunicări din 2011 și 2012[4], care au anunțat intenția Comisiei de a analiza noi modalități de îmbunătățire a transparenței lanțului de aprovizionare. Prin urmare, prezenta propunere legislativă va fi însoțită de o comunicare care va detalia alte măsuri strategice care pot fi puse în aplicare pentru soluționarea problemei la o scară cât mai mare. Dispoziții existente în domeniul propunerii Inițiativele existente ale UE în legătură cu resursele naturale, transparența financiară și gestionarea sensibilă față de conflicte a comerțului internațional cu diamante și a activităților forestiere: – Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute; – Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn; – Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului. Coerența cu alte politici și obiective ale Uniunii Propunerea este coerentă cu, și vizează să contribuie la, obiectivele de politică externă ale UE și la strategia de dezvoltare a acesteia pentru o mai bună guvernanță, o gestionare durabilă și aplicarea legii în legătură cu exploatarea resurselor naturale în zonele de conflict și zonele cu risc ridicat producătoare de minerale, precum și în legătură cu întreprinderile din UE și politicile de responsabilitate socială a întreprinderilor, care recomandă întreprinderilor să diminueze orice potențiale impacturi negative pe care acestea le-ar putea avea asupra societății și, prin urmare, să acorde atenție posibilelor încălcări ale drepturilor omului. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Consultarea părților interesate Un amplu proces de consultare a fost organizat în perioada decembrie 2012 – iunie 2013 și a inclus o consultație publică online și numeroase reuniuni cu părțile interesate. Un studiu de evaluare privind costul de conformitate cu diligența necesară, beneficiile și efectele asociate asupra operatorilor selectați în legătură cu aprovizionarea responsabilă cu minerale a fost finalizat la mijlocul lui septembrie 2013. Un rezumat al rezultatelor consultării publice și raportul final al studiului de evaluare sunt puse la dispoziție pe site-ul internet al Comisiei împreună cu prezenta propunere. Comisia a efectuat o evaluare a impactului opțiunilor strategice propuse ținând seama de rezultatele consultării publice și de studiul de evaluare, ceea ce a condus la publicarea unui raport. Au fost avute în vedere următoarele șase opțiuni: · Opțiunea 1 – Comunicare a UE de sine stătătoare Această opțiune constă în următoarele măsuri care urmează să fie incluse într-o comunicare comună a Comisiei și a Înaltului Reprezentant: (i) punctele de contact naționale (PCN) și Rețeaua întreprinderilor europene (EEN) vor promova adoptarea Orientărilor OCDE privind diligența necesară; (ii) achizițiile publice în UE: aplicarea unor clauze de execuție în contractele de achiziții publice ale Comisiei și ale statelor membre ale UE pentru produsele relevante (de exemplu, calculatoare, telefoane mobile); (iii) asistență financiară acordată programelor OCDE existente; (iv) sprijin acordat de Comisie pentru „scrisorile de intenție” din partea industriei europene și (v) acțiuni interguvernamentale. · Opțiunea 2 – Abordarea bazată pe „instrumente juridice neobligatorii” Această opțiune combină măsurile descrise la opțiunea 1 cu o recomandare a Consiliului pentru a crește gradul de conștientizare și pentru a promova adoptarea voluntară de către întreprinderile din UE a Orientărilor OCDE privind diligența necesară, în special în cazul întreprinderilor care nu fac încă obiectul unui sistem obligatoriu dintr-o țară terță. · Opțiunea 3 – Regulament de stabilire a obligațiilor pentru certificarea în calitate de „importator responsabil al UE” pe baza Orientărilor OCDE privind diligența necesară – VOLUNTARĂ Această opțiune combină măsurile descrise la opțiunea 1 cu un regulament vizând toți importatorii UE de metale și minereuri de staniu, tantal și tungsten și de aur, indiferent de proveniența produselor. Regulamentul se bazează pe Orientările OCDE privind diligența necesară pentru a defini obligații pentru importatorii din UE care optează pentru autocertificare ca importatori responsabili de metale și minereuri de staniu, tantal și tungsten și de aur, pe baza unei declarații de conformitate pe proprie răspundere. Deși regulamentul este voluntar, importatorii din UE care optează pentru autocertificare sunt obligați să integreze toate elementele Orientărilor OCDE privind diligența necesară în sistemul lor de gestionare prin: (i) menținerea unui sistem care să garanteze controlul și transparența de-a lungul lanțului de aprovizionare cu minerale, care să includă, printre altele, țara de proveniență a mineralelor și topitoria/rafinăria; (ii) identificarea și evaluarea riscurilor în cadrul lanțului de aprovizionare în raport cu politica OCDE privind modelul de lanț de aprovizionare; (iii) elaborarea și punerea în aplicare a unei strategii pentru a aborda riscurile identificate; (iv) obținerea unei asigurări de audit din partea unei părți terțe independente cu privire la diligența necesară în cadrul lanțului de aprovizionare; și (v) raportarea publică cu privire la diligența necesară exercitată în cadrul lanțului de aprovizionare. Importatorul autocertificat din UE trebuie să divulge anual autorității competente din statul membru în cauză identitatea și locația geografică a topitoriilor/rafinăriilor din lanțul său de aprovizionare. Pe această bază, va fi elaborată o listă a UE cu topitoriile/rafinăriile stabilite în UE sau care furnizează astfel de produse în UE. Sistemul va fi evaluat după trei ani (sau mai devreme, dacă informațiile disponibile vor permite acest lucru), iar rezultatele vor fi folosite în scopul luării de decizii cu privire la viitorul abordării UE și pentru modificări ale cadrului de reglementare, astfel încât sistemul să devină obligatoriu, dacă este cazul, pe baza unei evaluări viitoare a impactului. · Opțiunea 4 – Regulament de stabilire a obligațiilor pentru certificarea în calitate de „importator responsabil al UE” pe baza Orientărilor OCDE privind diligența necesară – OBLIGATORIE Această opțiune combină măsurile descrise la opțiunea 1 cu o versiune obligatorie a regulamentului descris la opțiunea 3, în temeiul căruia toți importatorii UE de metale și minereuri de staniu, tantal și tungsten și de aur vor face obiectul obligațiilor definite în regulament. · Opțiunea 5 – Directivă de stabilire a obligațiilor pentru întreprinderile cotate la bursă în UE pe baza Orientărilor OCDE privind diligența necesară Această opțiune combină măsurile descrise la opțiunea 1 cu o directivă vizând aproape 1 000 de întreprinderi cotate la bursă în UE care folosesc staniu, tantal, tungsten și aur, indiferent de proveniența acestora, în lanțurile lor de aprovizionare. Directiva ar urma să definească, pentru întreprinderile cotate la bursă din UE, obligațiile de a integra Orientările OCDE privind diligența necesară în sistemul lor de gestionare prin: (i) menținerea unui sistem care să garanteze controlul și transparența de-a lungul lanțului de aprovizionare cu minerale, care să includă, printre altele, țara de proveniență a mineralelor și topitoriile/rafinăriile; (ii) identificarea și evaluarea riscurilor în cadrul lanțului de aprovizionare în raport cu politica OCDE privind modelul de lanț de aprovizionare; (iii) elaborarea și punerea în aplicare a unei strategii pentru a aborda riscurile identificate; (iv) obținerea unei asigurări de audit din partea unei părți terțe independente cu privire la diligența necesară în cadrul lanțului de aprovizionare exercitată de întreprinderea cotată la bursă din UE și (v) raportarea publică cu privire la diligența necesară exercitată în cadrul lanțului de aprovizionare. Întreprinderile cotate la bursă din UE ar trebui să comunice autorităților competente din statele membre rezultatele auditului independent efectuat de o parte terță. · Opțiunea 6 – Interzicerea importurilor atunci când importatorii de minereuri din UE nu reușesc să demonstreze conformitatea cu Orientările OCDE privind diligența necesară Această opțiune constă în măsurile descrise la opțiunea 1 și, în plus, ar solicita importatorilor din UE să demonstreze în mod obligatoriu conformitatea acestora cu Orientările OCDE privind diligența necesară. Prin furnizarea dovezilor privind conformitatea autorităților vamale din statele membre, importatorii vor putea obține accesul pe piața UE. Opțiunea ar urma abordarea adoptată în sistemul de certificare pentru Procesul Kimberley, care vizează comerțul cu diamante brute și în Regulamentul (CE) nr. 2368/2002 al Consiliului din 20 decembrie 2002, în baza articolului 133 CE (în prezent, articolul 207 din TFUE), care stabilește normele aplicabile importurilor și exporturilor de diamante brute. În acest caz, un acord internațional sprijină interdicția de import pentru așa-numitele „diamante care fac obiectul unor conflicte”. 3. ELEMENTELE JURIDICE ALE PROPUNERII Rezumatul acțiunii propuse Acțiunea propusă este opțiunea 3. Aceasta vizează toți operatorii din UE care importă staniu, tantal și tungsten, minereurile acestora și aur pe piața UE. Propunerea definește condițiile în care aceștia se pot autocertifica în calitate de importatori responsabili de metale și minereuri incluse în domeniul său de aplicare. Aceasta se bazează pe un cadru privind diligența necesară care permite importatorilor UE să aplice principiile și procesele stabilite în Orientările OCDE privind diligența necesară, abordând astfel riscul de finanțare a grupurilor armate și a forțelor de securitate și reducând alte impacturi negative, inclusiv abuzurile grave asociate cu extracția, transportul și comerțul cu minerale incluse în domeniul de aplicare. Cadrul privind diligența necesară solicită importatorilor responsabili de minerale și metale incluse în domeniul de aplicare a regulamentului să instituie un sistem solid de gestionare la nivelul întreprinderii; să identifice și să evalueze riscurile din cadrul lanțului lor de aprovizionare; să elaboreze și să pună în aplicare o strategie care să abordeze riscurile identificate; să efectueze audituri ale diligenței necesare exercitate în cadrul lanțului de aprovizionare de către părți terțe independente în anumite puncte identificate din lanțurile de aprovizionare și să raporteze cu privire la diligența necesară exercitată în cadrul lanțului de aprovizionare. De asemenea, importatorii responsabili de astfel de minerale și metale trebuie să pună la dispoziție anual, dacă este cazul, identitatea tuturor topitoriilor și/sau rafinăriilor care îi aprovizionează, precum și să furnizeze asigurări de audit efectuate de o parte terță independentă pe care să le transmită autorităților competente din statele membre și cumpărătorilor din aval, luând în considerare regulile referitoare la secretul comercial și alte preocupări legate de competitivitate. Propunerea vizează să contribuie la reducerea finanțării grupurilor armate și a forțelor de securitate din încasările obținute din exploatarea mineralelor în zonele de conflict și în zonele cu risc ridicat, prin încurajarea operatorilor din UE care importă mineralele și metalele incluse în domeniul de aplicare al regulamentului din astfel de zone să facă acest lucru în mod responsabil și prin facilitarea eforturilor privind diligența necesară ale cumpărătorilor din aval. Pe baza informațiilor divulgate autorităților competente, UE va publica anual, în urma consultării OCDE, o listă cu topitoriile și rafinăriile responsabile care se aprovizionează în conformitate cu regulamentul. Temei juridic Articolul 207 din Tratatul privind funcționarea Uniunii Europene. Principiul subsidiarității și al proporționalității Propunerea intră în sfera competenței exclusive a Uniunii. În consecință, principiul subsidiarității nu se aplică. Trebuie menționat însă că, având în vedere aspectele prezentate mai sus, acțiunea la nivelul UE oferă o masă critică mai semnificativă și exercită o influență mai globală comparativ cu acțiunea la nivelul statelor membre individuale. Principiul proporționalității prevede ca fiecare intervenție să vizeze un obiectiv și să nu depășească ceea ce este necesar pentru îndeplinirea acestuia. La pregătirea prezentei propuneri, de la identificarea și evaluarea opțiunilor strategice alternative până la elaborarea propunerii legislative, s-a ținut cont de acest principiu. Alegerea instrumentului Instrumentul propus este un regulament, pentru a asigura cel mai ridicat nivel de armonizare în rândul statelor membre și pentru a garanta o autoritate suficientă asupra operatorilor participanți și o influență adecvată pentru identificarea topitoriilor și a rafinăriilor. 4. IMPLICAȚII BUGETARE Prezenta propunere presupune implicații financiare limitate pentru bugetul Uniunii, în scopuri administrative. 2014/0059 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI de instituire a unui sistem al Uniunii pentru autocertificarea cu privire la diligența necesară în cadrul lanțului de aprovizionare a importatorilor responsabili de staniu, tantal și tungsten, minereurile acestora și aur provenind din zone de conflict și zone cu risc ridicat PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207, având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară, întrucât: (1) Resursele minerale naturale din zonele de conflict sau din zonele cu risc ridicat – deși prezintă un potențial important pentru dezvoltare – pot constitui cauza unor dispute atunci când veniturile obținute de pe urma acestora alimentează declanșarea sau continuarea unui conflict violent, subminând acțiunile naționale în direcția dezvoltării, a bunei guvernanțe și a statului de drept. În astfel de zone, ruperea legăturii dintre conflict și exploatarea ilegală a mineralelor este esențială pentru menținerea păcii și a stabilității. (2) Acest aspect privește regiunile bogate în resurse, unde provocarea reprezentată de dorința de a reduce la minimum finanțarea grupurilor armate și a forțelor de securitate a fost preluată de către guverne și organizațiile internaționale, împreună cu operatori economici și organizații ale societății civile. (3) Uniunea a fost angajată în mod activ într-o inițiativă a Organizației pentru Cooperare și Dezvoltare Economică (OCDE) pentru a promova aprovizionarea responsabilă cu minerale din regiunile de conflict, având drept rezultat un proces implicând multiple părți interesate și susținut de guverne care a condus la adoptarea Orientărilor OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone de conflict și din zone cu risc ridicat (Orientările OCDE privind diligența necesară[5]), incluzând precizări suplimentare cu privire la staniu, tantal și tungsten, precum și la aur. În mai 2011, Consiliul ministerial al OCDE a recomandat promovarea în mod activ a respectării orientărilor respective. (4) Conceptul de aprovizionare responsabilă este menționat în Orientările actualizate ale OCDE pentru întreprinderile multinaționale[6] și este în concordanță cu Principiile directoare ale Organizației Națiunilor Unite (ONU) privind afacerile și drepturile omului[7]. Documentele menționate vizează promovarea practicilor privind diligența necesară în cadrul lanțului de aprovizionare atunci când întreprinderile se aprovizionează din regiuni afectate de conflict și instabilitate. La cel mai înalt nivel internațional, Rezoluția 1952 (2010) a Consiliului de Securitate al ONU a vizat în mod specific Republica Democratică Congo (RDC) și vecinii acesteia din Africa Centrală, solicitând respectarea diligenței necesare în cadrul lanțului de aprovizionare; grupul de experți al ONU privind Republica Democratică Congo, în continuarea Rezoluției 1952 (2010) a Consiliului de Securitate, promovează, de asemenea, conformitatea cu Orientările OCDE privind diligența necesară. (5) Pe lângă inițiativele multilaterale, la 15 decembrie 2010, șefii de stat și de guvern din Regiunea Marilor Lacuri și-au luat un angajament politic în Lusaka de a lupta împotriva exploatării ilegale a resurselor naturale în regiune și au aprobat, printre altele, un mecanism de certificare regional bazat pe Orientările OCDE privind diligența necesară. (6) În comunicarea sa din 2008[8], Comisia a recunoscut că asigurarea unui acces fiabil și constant la materii prime este un factor important pentru competitivitatea UE. Inițiativa privind materiile prime (IMP) este o strategie integrată care vizează să răspundă diferitelor provocări legate de accesul la materii prime neagricole și neenergetice. Aceasta recunoaște și promovează finanțarea, precum și transparența lanțului de aprovizionare și aplicarea standardelor privind responsabilitatea socială a întreprinderilor. (7) La 7 octombrie 2010, Parlamentul European a adoptat o rezoluție prin care a solicitat Uniunii să adopte un text legislativ în conformitate cu Legea americană privind „mineralele care fac obiectul unor conflicte”, și anume, cu secțiunea 1502 din Legea Dodd-Frank pentru reforma Wall Street și protecția consumatorilor (Dodd-Frank Wall Street Reform and Consumer Protection Act); iar Comisia și-a anunțat, în comunicările sale din 2011[9] și 2012[10], intenția de a analiza noi modalități de îmbunătățire a transparenței la nivelul lanțului de aprovizionare, inclusiv aspectele privind diligența necesară. În cea de-a doua comunicare și în concordanță cu angajamentul pe care și l-a asumat în mai 2011, în cadrul Consiliului ministerial al OCDE, Comisia a promovat, de asemenea, un sprijin mai consistent pentru Orientările OCDE pentru întreprinderile multinaționale și Orientările OCDE privind diligența necesară, precum și pentru utilizarea acestora – inclusiv în afara calității de membru a OCDE. (8) Cetățenii Uniunii și actorii societății civile au organizat acțiuni de conștientizare a faptului că întreprinderile care funcționează sub jurisdicția Uniunii nu sunt considerate responsabile pentru eventuala lor legătură cu extracția și comerțul ilicit de minerale din regiunile de conflict. Consecința este aceea că astfel de minerale, prezente eventual în produsele de consum, leagă consumatorii de conflictele din afara Uniunii. În acest sens, cetățenii au solicitat, mai ales prin intermediul petițiilor, să fie formulate proiecte de texte legislative către Parlamentul European și Consiliu pentru ca întreprinderile să fie considerate responsabile în temeiul orientărilor, astfel cum au fost stabilite de ONU și OCDE. (9) În contextul prezentului regulament, diligența necesară în cadrul lanțului de aprovizionare reprezintă un proces permanent, proactiv și reactiv, prin care operatorii economici își monitorizează și își administrează achizițiile și vânzările în vederea garantării faptului că nu contribuie la conflicte și la impacturile negative ale acestora. (10) Auditarea de către o parte terță a practicilor unei întreprinderi privind diligența necesară în cadrul lanțului de aprovizionare garantează credibilitatea în beneficiul întreprinderilor din aval și contribuie la îmbunătățirea practicilor privind diligența necesară în amonte. (11) Raportarea publică de către o întreprindere cu privire la politicile și practicile acesteia privind diligența necesară în cadrul lanțului de aprovizionare oferă transparența necesară pentru a genera încrederea publică în măsurile adoptate de către întreprinderi. (12) Întreprinderile din Uniune și-au exprimat, prin intermediul consultării publice, interesul față de aprovizionarea responsabilă cu minerale și au comunicat informații cu privire la sistemele actuale din industrie instituite pentru a urmări obiectivele acestora în materie de responsabilitate socială corporativă, pentru a răspunde solicitărilor din partea clienților sau pentru a asigura securitatea livrărilor acestora. Cu toate acestea, întreprinderile din UE au raportat, de asemenea, nenumărate dificultăți în ceea ce privește exercitarea diligenței necesare în cadrul lanțului de aprovizionare, ca urmare a lanțurilor de aprovizionare globale lungi și complexe, implicând un număr ridicat de operatori, care sunt deseori prea puțin conștienți sau preocupați de aspectele etice. Costurile aprovizionării responsabile și potențialul impact al acestora asupra competitivității, mai ales în cazul IMM-urilor, ar trebui monitorizate de către Comisie. (13) Topitoriile și rafinăriile reprezintă un punct important în cadrul lanțurilor de aprovizionare globale cu minerale, deoarece, în mod obișnuit, acestea constituie ultima etapă în care diligența necesară poate fi asigurată în mod efectiv, prin colectarea, divulgarea și verificarea informațiilor privind proveniența mineralelor și lanțul de custodie. După această etapă de transformare, deseori se consideră nerealizabilă urmărirea originii mineralelor. Prin urmare, o listă a Uniunii cu topitoriile și rafinăriile responsabile ar putea furniza transparență și siguranță întreprinderilor din aval cu privire la practicile privind diligența necesară în cadrul lanțului de aprovizionare. (14) Autoritățile competente din statele membre sunt responsabile cu asigurarea respectării uniforme a sistemului de autocertificare a importatorilor responsabili, prin efectuarea unor verificări ex-post adecvate pentru a verifica dacă importatorii responsabili autocertificați de minerale și/sau de metale incluse în domeniul de aplicare al regulamentului respectă obligațiile privind diligența necesară în cadrul lanțului de aprovizionare. Evidența verificărilor respective ar trebui păstrată timp de cel puțin 5 ani. Statele membre au responsabilitatea de a stabili normele aplicabile în cazul încălcării dispozițiilor prezentului regulament. (15) Pentru a asigura punerea în aplicare adecvată a prezentului regulament, ar trebui conferite Comisiei competențe de executare. Competențele de executare cu privire la lista cu topitoriile și rafinăriile responsabile și la lista cu autoritățile competente din statele membre ar trebui exercitate în conformitate cu Regulamentul (UE) nr. 182/2011[11]. (16) Comisia ar trebui să raporteze cu regularitate către Parlamentul European și Consiliu în legătură cu efectele sistemului. În termen de cel mult trei ani de la intrarea în vigoare și ulterior la fiecare șase ani, Comisia ar trebui să revizuiască funcționarea și eficacitatea prezentului regulament, inclusiv în ceea ce privește promovarea aprovizionării responsabile cu mineralele incluse în domeniul de aplicare al acestuia din zonele de conflict și zonele cu risc ridicat. Rapoartele pot fi însoțite, dacă este necesar, de propuneri legislative adecvate, care pot include măsuri obligatorii, ADOPTĂ PREZENTUL REGULAMENT: Articolul 1 Obiect și domeniul de aplicare 1. Prezentul regulament instituie un sistem al Uniunii pentru autocertificarea cu privire la diligența necesară în cadrul lanțului de aprovizionare în vederea reducerii posibilităților grupurilor armate și forțelor de securitate[12] de a comercializa staniu, tantal și tungsten, minereurile acestora și aur. Regulamentul este conceput pentru a furniza transparență și siguranță în ceea ce privește practicile de aprovizionare ale importatorilor, ale topitoriilor și ale rafinăriilor care se aprovizionează din zone de conflict și din zone cu risc ridicat. 2. Prezentul regulament prevede obligații privind diligența necesară în cadrul lanțului de aprovizionare pentru importatorii Uniunii care optează să se autocertifice în calitate de importatori responsabili de minerale sau de metale care conțin sau sunt compuse din staniu, tantal, tungsten și aur, astfel cum sunt prevăzute în anexa I. Articolul 2 Definiții În sensul prezentului regulament, se aplică următoarele definiții: (a) „minerale” înseamnă minereuri și concentrate care conțin staniu, tantal, tungsten și aur, astfel cum sunt prevăzute în anexa I; (b) „metale” înseamnă metale care conțin sau care sunt formate din staniu, tantal, tungsten și aur, astfel cum sunt prevăzute în anexa I; (c) „lanț de aprovizionare cu minerale” înseamnă sistemul de activități, organizații, actori, tehnologie, informații, resurse și servicii implicate în transportul și prelucrarea mineralelor de la locul de extracție până la încorporarea acestora în produsul final; (d) „sistem de trasabilitate a lanțului de custodie sau a lanțului de aprovizionare” înseamnă o evidență a seriei de entități care dețin custodia mineralelor și metalelor pe măsură ce acestea parcurg un lanț de aprovizionare; (e) „zone de conflict și zone cu risc ridicat” înseamnă zone de pe teritoriul unui stat cu conflicte armate, zone vulnerabile în urma unor conflicte și zone care se confruntă cu o guvernanță și o securitate deficitară sau cu lipsa acestora, precum statele în disoluție, precum și cu încălcări răspândite și sistematice ale dreptului internațional, inclusiv cu abuzuri cu privire la drepturile omului; (f) „în aval” înseamnă segmentul din lanțul de aprovizionare cu metale de la topitorii sau rafinării până la utilizarea finală; (g) „importator” înseamnă orice persoană fizică sau juridică care declară minerale sau metale incluse în domeniul de aplicare al prezentului regulament în vederea punerii lor în liberă circulație, în sensul articolului 79 din Regulamentul (CEE) nr. 2913/1992 al Consiliului[13]; (h) „importator responsabil” înseamnă orice importator care optează să se autocertifice conform normelor stabilite în prezentul regulament; (i) „autocertificare” înseamnă actul de declarare a aderării la obligațiile privind sistemele de gestionare, gestionarea riscurilor, auditurile efectuate de terți și divulgarea informațiilor, astfel cum sunt stabilite în prezentul regulament; (j) „mecanism de reclamații” înseamnă un mecanism de avertizare timpurie în vederea conștientizării riscurilor, care permite oricărei părți interesate sau unui denunțător să își exprime preocupările cu privire la circumstanțele extracției, comerțului, manipulării și exportului de minerale în zonele de conflict și zonele cu risc ridicat; (k) „politica privind modelul de lanț de aprovizionare” este conformă cu anexa II la Orientările OCDE privind diligența necesară, subliniind riscurile impacturilor negative semnificative care pot fi asociate cu extracția, comerțul, manipularea și exportul de minerale din zonele de conflict și din zonele cu risc ridicat; (l) „plan de gestionare a riscurilor” înseamnă răspunsul scris al importatorilor la riscurile identificate în cadrul lanțului de aprovizionare pe baza anexei III la Orientările OCDE privind diligența necesară[14]; (m) „topire și rafinare” sunt forme ale metalurgiei extractive care implică etape de prelucrare cu scopul de a produce un metal din minereul sau concentratul acestuia; (n) „în amonte” înseamnă segmentul din lanțul de aprovizionare cu minerale de la locurile de extracție până la topitorii sau rafinării, inclusiv; (o) „diligența necesară în cadrul lanțului de aprovizionare” se referă la obligațiile importatorilor responsabili de staniu, tantal și tungsten, minereurile acestora și aur privind sistemele lor de gestionare, gestionarea riscurilor, auditurile efectuate de terți și divulgarea informațiilor, în vederea identificării și a abordării riscurilor reale și potențiale legate de zonele de conflict și zonele cu risc ridicat, pentru a preveni și a diminua impacturile negative asociate cu activitățile lor de aprovizionare; (p) „topitorii și rafinării responsabile” înseamnă topitoriile sau rafinăriile din lanțul de aprovizionare al importatorului responsabil; (q) „autorități competente din statele membre” înseamnă una sau mai multe autorități desemnate cu competențe de audit și cunoștințe în ceea ce privește materiile prime și procesele industriale. Articolul 3 Autocertificarea în calitate de importator responsabil 1. Orice importator de minerale sau de metale incluse în domeniul de aplicare al prezentului regulament se poate autocertifica în calitate de importator responsabil, declarând autorității competente din statul membru în cauză aderarea sa la obligațiile privind diligența necesară în cadrul lanțului de aprovizionare stabilite în regulament. Declarația trebuie să conțină documente prin care importatorul confirmă aderarea sa la obligațiile respective, inclusiv rezultatele auditurilor efectuate de o parte terță independentă. 2. Autoritățile competente din statele membre efectuează verificări ex-post adecvate pentru a garanta faptul că importatorii responsabili autocertificați de minerale sau de metale incluse în domeniul de aplicare al prezentului regulament își respectă obligațiile în temeiul articolelor 4, 5, 6 și 7 din prezentul regulament. Articolul 4 Obligații privind sistemul de gestionare Importatorul responsabil de minerale sau de metale incluse în domeniul de aplicare al prezentului regulament: (a) adoptă o politică privind lanțul de aprovizionare pentru mineralele și metalele care ar putea proveni din zone de conflict și zone cu risc ridicat și o comunică în mod clar furnizorilor săi și publicului; (b) integrează în politica sa privind lanțul de aprovizionare standardele conform cărora se va exercita diligența necesară în cadrul lanțului de aprovizionare, în conformitate cu standardele prevăzute în politica privind modelul de lanț de aprovizionare din anexa II la Orientările OCDE privind diligența necesară; (c) își structurează sistemele interne de gestionare pentru a sprijini diligența necesară în cadrul lanțului de aprovizionare, atribuind personalului de conducere responsabilitatea de a supraveghea procesul referitor la diligența necesară în cadrul lanțului de aprovizionare și menține o evidență a acestuia pentru o perioadă de cel puțin 5 ani; (d) își consolidează angajamentul cu furnizorii integrând politica sa privind lanțul de aprovizionare în contractele și acordurile încheiate cu furnizorii, în conformitate cu anexa II la Orientările OCDE privind diligența necesară; (e) stabilește un mecanism de reclamații la nivelul întreprinderii ca sistem de avertizare timpurie în vederea conștientizării riscurilor sau furnizează un astfel de mecanism prin acorduri de colaborare cu alte întreprinderi sau organizații, sau prin facilitarea apelării la un expert sau la un organism extern (de exemplu, ombudsman); (f) în ceea ce privește mineralele, stabilește un sistem de trasabilitate a lanțului de custodie sau a lanțului de aprovizionare care furnizează, pe baza unor documente, următoarele informații: (i) descrierea mineralului, inclusiv denumirea comercială și tipul acestuia, (ii) numele și adresa furnizorului căruia i s-a adresat importatorul, (iii) țara de proveniență a mineralelor, (iv) cantitățile extrase, exprimate în volum sau în greutate, și datele extragerii acestora, (v) atunci când mineralele provin din zone de conflict și zone cu risc ridicat, informații suplimentare precum mina de proveniență a mineralului; locațiile în care mineralele sunt consolidate, comercializate și prelucrate; precum și taxele, tarifele și redevențele plătite, în conformitate cu recomandările specifice pentru întreprinderile din amonte, astfel cum sunt formulate în Orientările OCDE privind diligența necesară; (g) în ceea ce privește metalele, stabilește un sistem de trasabilitate a lanțului de custodie sau a lanțului de aprovizionare care furnizează, pe baza unor documente, următoarele informații: (i) descrierea metalului, inclusiv denumirea comercială și tipul acestuia, (ii) numele și adresa furnizorului căruia i s-a adresat importatorul, (iii) numele și adresa topitoriilor sau a rafinăriilor din lanțul de aprovizionare al importatorilor, (iv) evidența rapoartelor de audit efectuate de terți cu privire la topitorii și la rafinării, (v) țările de proveniență a mineralelor din lanțul de aprovizionare al topitoriilor și rafinăriilor, (vi) atunci când metalele sunt obținute din minerale care provin din zone de conflict și zone cu risc ridicat, informații suplimentare în conformitate cu recomandările specifice pentru întreprinderile din aval formulate în Orientările OCDE privind diligența necesară. Articolul 5 Obligații privind gestionarea riscurilor 1. Importatorul responsabil de minerale sau de metale incluse în domeniul de aplicare al prezentului regulament: (a) identifică și evaluează riscurile de impacturi negative din lanțul său de aprovizionare, pe baza informațiilor furnizate în temeiul articolului 4, în raport cu standardele prevăzute în politica sa privind lanțul de aprovizionare, în conformitate cu anexa II și cu recomandările privind diligența necesară din Orientările OCDE privind diligența necesară; (b) pune în aplicare o strategie pentru a răspunde riscurilor identificate, concepută astfel încât să prevină sau să diminueze impacturile negative prin (i) raportarea rezultatelor evaluării riscurilor din lanțul de aprovizionare către personalul său de conducere desemnat; (ii) adoptarea de măsuri de gestionare a riscurilor în conformitate cu anexa II și cu recomandările privind diligența necesară din Orientările OCDE privind diligența necesară, ținând seama de capacitatea sa de a influența și, dacă este necesar, de a lua măsuri pentru a pune presiune asupra furnizorilor care pot să prevină sau să diminueze în modul cel mai eficace riscul identificat, făcând posibilă, după caz: (a) continuarea comercializării concomitent cu depunerea unor eforturi măsurabile de diminuare a riscurilor, (b) suspendarea temporară a comercializării în timp ce se depun eforturi măsurabile continue de diminuare a riscurilor, sau (c) încetarea angajamentului cu un furnizor după încercări eșuate de diminuare a riscurilor; (iii) punerea în aplicare a unui plan de gestionare a riscurilor, monitorizarea și înregistrarea eforturilor depuse pentru atenuarea riscurilor, raportarea către personalul de conducere desemnat și analizarea posibilității de suspendare sau de încetare a angajamentului cu un furnizor după încercări eșuate de atenuare a riscurilor; (iv) efectuarea de evaluări suplimentare ale riscurilor și ale faptelor pentru riscurile care trebuie diminuate sau în urma unor modificări ale circumstanțelor. 2. În cazul în care un importator responsabil depune eforturi de diminuare a riscurilor în timp ce continuă comercializarea sau în timp ce suspendă temporar comercializarea, acesta se consultă cu furnizorii și cu părțile interesate afectate, inclusiv cu autoritățile guvernamentale centrale și locale, cu organizațiile internaționale sau ale societății civile și cu părțile terțe afectate, convenind asupra unei strategii pentru o diminuare măsurabilă a riscurilor în planul de gestionare a riscurilor. 3. Pentru a elabora strategii de diminuare sensibile la aspecte legate de conflicte și de risc ridicat în planul de gestionare a riscurilor, un importator responsabil se bazează pe măsurile și pe indicatorii prevăzuți în anexa III la Orientările OCDE privind diligența necesară și măsoară îmbunătățirile progresive. Articolul 6 Obligații privind auditul efectuat de o parte terță Importatorul responsabil de minerale sau de metale incluse în domeniul de aplicare al prezentului regulament efectuează audituri prin intermediul unei părți terțe. Auditul efectuat de o parte terță independentă: (a) include în sfera auditului toate activitățile, procesele și sistemele importatorului responsabil folosite pentru a pune în aplicare diligența necesară în cadrul lanțului de aprovizionare cu privire la mineralele sau la metalele incluse în domeniul de aplicare al prezentului regulament, inclusiv sistemul de gestionare al importatorului responsabil, gestionarea riscurilor și divulgarea informațiilor; (b) stabilește drept obiectiv al auditului conformitatea practicilor importatorului responsabil cu privire la diligența necesară în cadrul lanțului de aprovizionare cu articolele 4, 5 și 7 din prezentul regulament; (c) respectă principiile de audit referitoare la independență, competență și răspundere, astfel cum sunt stabilite în Orientările OCDE privind diligența necesară. Articolul 7 Obligații de informare 1. Până cel târziu la data de 31 martie a fiecărui an, importatorul responsabil de minerale sau de metale incluse în domeniul de aplicare al prezentului regulament prezintă autorității competente din statul membru următoarele documente care acoperă anul calendaristic precedent: (a) numele său, adresa, datele de contact complete și o descriere a activităților sale comerciale, (b) o declarație de conformitate cu obligațiile prevăzute la articolele 4, 5, 6 și 7, (c) audituri ale unor părți terțe independente efectuate în conformitate cu articolul 6 din prezentul regulament. 2. Până cel târziu la data de 31 martie a fiecărui an, importatorul responsabil de minerale incluse în domeniul de aplicare al prezentului regulament prezintă autorității competente din statul membru documente care acoperă anul calendaristic precedent în ceea ce privește procentul de minerale provenind din zone de conflict și zone cu risc ridicat în raport cu cantitatea totală de minerale achiziționate, astfel cum este confirmat de auditurile efectuate de o parte terță independentă, în conformitate cu articolul 6 din prezentul regulament. 3. Până cel târziu la data de 31 martie a fiecărui an, importatorul responsabil de metale incluse în domeniul de aplicare al prezentului regulament prezintă autorității competente din statul membru următoarele documente care acoperă anul calendaristic precedent: (a) numele și adresa fiecărei topitorii sau rafinării responsabile din lanțul său de aprovizionare, (b) auditurile efectuate de părți terțe independente cu privire la fiecare topitorie sau rafinărie responsabilă din lanțul său de aprovizionare în conformitate cu sfera, obiectivul și principiile stabilite la articolul 6 din prezentul regulament, (c) procentul de minerale provenind din zone de conflict și zone cu risc ridicat în raport cu cantitatea totală de minerale achiziționată de fiecare dintre topitoriile sau rafinăriile respective, astfel cum este confirmat de auditurile efectuate de părți terțe independente. 4. Importatorul responsabil de minerale sau de metale incluse în domeniul de aplicare al prezentului regulament pune la dispoziția cumpărătorilor săi imediați din aval toate informațiile obținute și menținute în conformitate cu diligența sa necesară în cadrul lanțului de aprovizionare, ținând seama în mod corespunzător de secretul profesional și de alte preocupări legate de competitivitate. 5. Importatorul responsabil de minerale sau de metale incluse în domeniul de aplicare al prezentului regulament raportează anual în mod public, pe o scară cât mai largă, inclusiv pe internet, cu privire la politicile și la practicile sale privind diligența necesară în cadrul lanțului de aprovizionare pentru o aprovizionare responsabilă. Raportul trebuie să conțină măsurile luate de importatorul responsabil pentru a-și respecta obligațiile în ceea ce privește sistemul său de gestionare, gestionarea riscurilor stabilite la articolul 4 și, respectiv, la articolul 5, precum și un raport de sinteză al auditurilor efectuate de părți terțe, inclusiv numele auditorului, ținând seama de secretul profesional și de alte preocupări legate de competitivitate. 6. În termen de două luni de la primirea documentelor transmise, în conformitate cu alineatele (1), (2) și (3), autoritatea competentă din statul membru emite o înștiințare de primire. Articolul 8 Lista cu topitoriile și rafinăriile responsabile 1. Pe baza informațiilor furnizate de statele membre în rapoartele acestora în conformitate cu articolul 15, Comisia adoptă și face publică o decizie în care menționează denumirile și adresele topitoriilor și rafinăriilor responsabile care prelucrează minerale incluse în domeniul de aplicare al prezentului regulament. 2. Comisia identifică în lista menționată la alineatul (1) topitoriile și rafinăriile responsabile care se aprovizionează – cel puțin parțial – din zone de conflict și zone cu risc ridicat. 3. Comisia adoptă lista în conformitate cu modelul din anexa II și cu procedura de reglementare menționată la articolul 13 alineatul (2). Secretariatul OCDE este consultat. 4. Comisia actualizează în timp util informațiile incluse în listă. Comisia elimină din listă denumirile topitoriilor sau rafinăriilor care nu mai sunt recunoscute drept importatori responsabili de către statele membre în conformitate cu articolul 14 alineatul (3) sau denumirile topitoriilor și rafinăriilor din lanțul de aprovizionare al importatorilor responsabili care nu mai sunt recunoscuți. Articolul 9 Autoritățile competente din statele membre 1. Fiecare stat membru desemnează una sau mai multe autorități competente responsabile cu aplicarea prezentului regulament. Statele membre informează Comisia cu privire la denumirea și adresa autorităților competente în termen de 3 luni de la intrarea în vigoare a prezentului regulament. Statele membre informează Comisia cu privire la orice modificare apărută în denumirea sau adresa autorităților competente. 2. Comisia adoptă o decizie de a publica, inclusiv pe internet, o listă cu autoritățile competente în conformitate cu modelul din anexa III și cu procedura de reglementare menționată la articolul 13 alineatul (2). Comisia actualizează lista în mod periodic. 3. Autoritățile competente garantează punerea în aplicare efectivă și uniformă a prezentului regulament pe teritoriul Uniunii. Articolul 10 Verificări ex-post ale importatorilor responsabili 1. Autoritățile competente din statele membre efectuează verificări ex-post adecvate pentru a garanta faptul că importatorii responsabili autocertificați de minerale și de metale incluse în domeniul de aplicare al prezentului regulament respectă obligațiile stabilite la articolele 4, 5, 6 și 7. 2. Verificările menționate la alineatul (1) sunt efectuate adoptând o abordare bazată pe riscuri. De asemenea, verificările pot fi efectuate atunci când o autoritate competentă se află în posesia unor informații relevante, inclusiv pe baza unor preocupări fundamentate exprimate de părți terțe, cu privire la conformitatea unui importator responsabil cu prezentul regulament. 3. Verificările menționate la alineatul (1) includ, printre altele: (a) examinarea punerii în aplicare de către importatorul responsabil a obligațiilor privind diligența necesară în cadrul lanțului de aprovizionare, inclusiv sistemul de gestionare, gestionarea riscurilor, auditul efectuat de o parte terță independentă și divulgarea informațiilor, (b) examinarea documentelor și a evidențelor care demonstrează conformitatea adecvată cu obligațiile privind diligența necesară în cadrul lanțului de aprovizionare, (c) examinarea obligațiilor de audit în conformitate cu sfera, obiectivul și principiile stabilite la articolul 6, (d) inspecții la fața locului, inclusiv audituri pe teren. 4. Importatorii responsabili oferă toată asistența necesară pentru a facilita efectuarea verificărilor menționate la alineatul (1), în special în ceea ce privește accesul la sedii și prezentarea documentelor și a evidențelor. Articolul 11 Evidența verificărilor importatorilor responsabili Autoritățile competente mențin o evidență a tuturor verificărilor menționate la articolul 10 alineatul (1), indicând, în special, natura acestora și rezultatele, precum și o evidență a eventualelor înștiințări privind acțiunile de remediere emise în conformitate cu articolul 14 alineatul (2). Evidența verificărilor efectuate de autoritățile competente se păstrează pentru o perioadă de cel puțin 5 ani. Articolul 12 Cooperarea între autorități 1. Autoritățile competente fac schimb de informații, inclusiv cu autoritățile lor vamale respective, cu privire la aspectele legate de autocertificare și de verificările ex-post efectuate. 2. Autoritățile competente fac schimb de informații cu autoritățile competente din celelalte state membre și cu Comisia cu privire la deficiențele detectate cu ocazia verificărilor ex-post menționate la articolul 10 și cu privire la normele aplicabile în cazul încălcărilor în conformitate cu articolul 14. 3. Cooperarea între autorități se efectuează cu respectarea deplină a Directivei 95/46/CE și a Regulamentului (CE) nr. 45/2001, referitoare la protecția datelor, precum și a dispozițiilor din Regulamentul (CEE) nr. 2913/92 al Consiliului în ceea ce privește divulgarea informațiilor confidențiale. Articolul 13 Procedura comitetului 1. Comisia este asistată de un comitet. Acest comitet este un comitet în sensul Regulamentului (UE) nr. 182/2011. 2. Atunci când se face trimitere la prezentul alineat, se aplică articolul 4 din Regulamentul (UE) nr. 182/2011. În cazul în care avizul comitetului trebuie să fie obținut prin procedură scrisă, această procedură se încheie fără rezultat dacă, în termenul pentru prezentarea avizului, președintele comitetului ia o decizie în acest sens sau acest lucru este solicitat de majoritatea simplă în cadrul comitetului. Articolul 14 Norme aplicabile în cazul încălcărilor 1. Statele membre prevăd normele aplicabile în cazul încălcării dispozițiilor prezentului regulament. 2. În cazul unei încălcări a dispozițiilor prezentului regulament, autoritățile competente din statele membre emit o înștiințare privind acțiunile de remediere care trebuie întreprinse de către importatorul responsabil. 3. În cazul unor acțiuni de remediere inadecvate ale importatorului responsabil, autoritatea competentă emite importatorului o înștiințare de nerecunoaștere a certificatului său de importator responsabil în ceea ce privește mineralele sau metalele incluse în domeniul de aplicare al prezentului regulament și informează Comisia. 4. Statele membre notifică Comisiei normele respective și îi notifică fără întârziere orice modificare ulterioară adusă acestora. Articolul 15 Raportare și revizuire 1. Cel târziu până la data de 30 iunie a fiecărui an, statele membre transmit Comisiei un raport privind punerea în aplicare a prezentului regulament pe parcursul anului calendaristic precedent, incluzând toate informațiile privind importatorii responsabili, astfel cum sunt stabilite la articolul 7 alineatul (1) litera (a), la articolul 7 alineatul (2) și la articolul 7 alineatul (3) literele (a) și (c). 2. Pe baza informațiilor respective, Comisia elaborează, o dată la trei ani, un raport care este transmis Parlamentului European și Consiliului. 3. După trei ani de la intrarea în vigoare a prezentului regulament și ulterior o dată la șase ani, Comisia revizuiește funcționarea și eficacitatea prezentului regulament, inclusiv în ceea ce privește promovarea și costurile aprovizionării responsabile cu minerale incluse în domeniul de aplicare al acestuia din zone de conflict și zone cu risc ridicat. Comisia prezintă un raport de analiză Parlamentului European și Consiliului. Articolul 16 Intrare în vigoare Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European Pentru Consiliu Președintele Președintele FIȘĂ FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii/inițiativei 1.2. Domeniul (domeniile) de politică în cauză în structura ABM/ABB 1.3. Tipul propunerii/inițiativei 1.4. Obiectiv(e) 1.5. Motivul (motivele) propunerii/inițiativei 1.6. Durata și impactul financiar 1.7. Modul (modurile) de gestionare preconizat(e) 2. MĂSURI DE GESTIONARE 2.1. Dispoziții în materie de monitorizare și de raportare 2.2. Sistemul de gestiune și control 2.3. Măsuri de prevenire a fraudelor și a neregulilor 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor 3.2.2. Impactul estimat asupra creditelor operaționale 3.2.3. Impactul estimat asupra creditelor cu caracter administrativ 3.2.4. Compatibilitatea cu cadrul financiar multianual actual 3.2.5. Participarea terților la finanțare 3.3. Impactul estimat asupra veniturilor FIȘĂ FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii/inițiativei Regulament al Parlamentului European și al Consiliului de instituire a unui sistem al Uniunii pentru autocertificarea cu privire la diligența necesară în cadrul lanțului de aprovizionare a importatorilor responsabili de staniu, tungsten și tantal, minereurile acestora și aur provenind din zone de conflict și zone cu risc ridicat 1.2. Domeniul (domeniile) de politică în cauză în structura ABM/ABB[15] 20 Politică comercială 1.3. Tipul propunerii/inițiativei X Propunere/inițiativă care se referă la o acțiune nouă ¨ Propunere/inițiativă care se referă la o acțiune nouă ca urmare a unui proiect-pilot/a unei acțiuni pregătitoare[16] ¨ Propunere/inițiativă care se referă la prelungirea unei acțiuni existente ¨ Propunere/inițiativă care se referă la o acțiune reorientată către o acțiune nouă 1.4. Obiectiv(e) 1.4.1. Obiectiv(e) strategic(e) multianual(e) al(e) Comisiei vizat(e) de propunere/inițiativă Promovarea unei dezvoltări economice, sociale și ecologice durabile, în special pentru țările în curs de dezvoltare. 1.4.2. Obiectiv(e) specific(e) și activitatea (activitățile) ABM/ABB în cauză Obiectivul specific nr. 3 Activitatea (activitățile) ABM/ABB în cauză Promovarea unei dezvoltări economice, sociale și ecologice durabile, axată pe o creștere ecologică și favorabilă incluziunii, în special pentru țările în curs de dezvoltare. 1.4.3. Rezultatul (rezultatele) și impactul preconizate A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate. nu se aplică 1.4.4. Indicatori de rezultat și de impact A se preciza indicatorii care permit monitorizarea punerii în aplicare a propunerii/inițiativei. nu se aplică 1.5. Motivul (motivele) propunerii/inițiativei 1.5.1. Cerință (cerințe) de îndeplinit pe termen scurt sau lung nu se aplică 1.5.2. Valoarea adăugată a implicării UE nu se aplică 1.5.3. Învățăminte desprinse din experiențele anterioare similare nu se aplică 1.5.4. Compatibilitatea și posibila sinergie cu alte instrumente corespunzătoare nu se aplică 1.6. Durata și impactul financiar ¨ Propunere/inițiativă pe durată determinată – ¨ Propunere/inițiativă în vigoare din [ZZ/LL]AAAA până la [ZZ/LL]AAAA – ¨ Impact financiar din AAAA până în AAAA X Propunere/inițiativă pe durată nedeterminată – punere în aplicare cu o perioadă de creștere în intensitate din AAAA până în AAAA, – urmată de o perioadă de funcționare în regim de croazieră. 1.7. Modul (modurile) de gestiune preconizat(e) Începând cu bugetul 2014 X Gestionare directă de către Comisie – x prin intermediul serviciilor sale, inclusiv al personalului din delegațiile Uniunii; – ¨ prin intermediul agențiilor executive; ¨ Gestiune partajată cu statele membre ¨ Gestiune indirectă, cu delegarea sarcinilor de execuție: – ¨ țărilor terțe sau organismelor desemnate de acestea; – ¨ organizațiilor internaționale și agențiilor acestora (a se preciza); – ¨BEI și Fondului European de Investiții; – ¨ organismelor menționate la articolele 208 și 209 din Regulamentul financiar; – ¨ organismelor de drept public; – ¨ organismelor de drept privat cu o misiune de servicii publice, cu condiția ca acestea să ofere garanții financiare adecvate; – ¨ organismelor de drept privat ale statelor membre, care au fost însărcinate cu punerea în aplicare a unor parteneriate publice și private și care oferă garanții financiare adecvate; – ¨ persoanelor cărora li se încredințează executarea unor acțiuni specifice în cadrul PESC, în temeiul titlului V din TEU, identificate în actul de bază relevant. – Dacă se indică mai multe moduri de gestionare, se furnizează detalii suplimentare în secțiunea „Observații”. Observații nu se aplică 2. MĂSURI DE GESTIONARE 2.1. Dispoziții în materie de monitorizare și de raportare A se preciza frecvența și condițiile aferente acestor dispoziții. Se vor aplica mecanismele normale de monitorizare și de supraveghere aplicabile în cadrul DG TRADE, cum ar fi examinările din primăvară și din toamnă, raportul privind resursele și rapoartele financiare săptămânale. 2.2. Sistemul de gestiune și control 2.2.1. Riscul (riscurile) identificat(e) Nu au fost identificate riscuri speciale. 2.2.2. Informații privind sistemul de control intern instituit Gestionarea cheltuielilor aferente va fi reglementată de sistemul general de control intern instituit în cadrul DG TRADE. 2.2.3. Estimarea costurilor și a beneficiilor controalelor și evaluarea nivelului prevăzut de risc de eroare Nivelul prevăzut de risc de eroare este estimat a fi egal cu zero. 2.3. Măsuri de prevenire a fraudelor și a neregulilor A se preciza măsurile de prevenire și de protecție existente sau preconizate. Se va aplica strategia antifraudă a DG TRADE, adoptată în noiembrie 2013. 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) · Linii bugetare existente În ordinea rubricilor din cadrul financiar multianual și a liniilor bugetare. Rubrica din cadrul financiar multianual || Linia bugetară || Tipul cheltuielilor || Contribuție Număr Rubrica 5 || Dif./ Nedif. ([17]) || Țări AELS[18] || Țări candidate[19] || Țări terțe || În sensul articolului 21 alineatul (2) litera (b) din Regulamentul financiar || […][XX.YY.YY.YY] || Nedif. || NU || NU || NU || NU · Noile linii bugetare a căror creare se solicită În ordinea rubricilor din cadrul financiar multianual și a liniilor bugetare. Rubrica din cadrul financiar multianual || Linia bugetară || Tipul cheltuielilor || Contribuție Număr […][Rubrica………………………………………...……….] || Dif./ Nedif. || Țări AELS || Țări candidate || Țări terțe || În sensul articolului 21 alineatul (2) litera (b) din Regulamentul financiar || […][XX.YY.YY.YY] || || DA/NU || DA/NU || DA/NU || DA/NU 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor milioane EUR (cu trei zecimale) Rubrica din cadrul financiar multianual || Număr || […][Rubrica……………...……………………………………………………………….] DG: <…….> || || || Anul N[20] || Anul N+1 || Anul N+2 || Anul N+3 || A se menționa numărul de ani necesar pentru a reflecta durata impactului (cf. punctului 1.6) || TOTAL  Credite operaționale || || || || || || || || Numărul liniei bugetare || Angajamente || (1) || || || || || || || || Plăți || (2) || || || || || || || || Numărul liniei bugetare || Angajamente || (1a) || || || || || || || || Plăți || (2a) || || || || || || || || Credite cu caracter administrativ finanțate din bugetul anumitor programe[21] || || || || || || || || Numărul liniei bugetare || || (3) || || || || || || || || TOTAL credite pentru DG <….> || Angajamente || =1+1a +3 || || || || || || || || Plăți || =2+2a +3 || || || || || || || ||  TOTAL credite operaționale || Angajamente || (4) || || || || || || || || Plăți || (5) || || || || || || || ||  TOTAL credite cu caracter administrativ finanțate din bugetul anumitor programe || (6) || || || || || || || || TOTAL credite în cadrul RUBRICII<….> din cadrul financiar multianual || Angajamente || =4+ 6 || || || || || || || || Plăți || =5+ 6 || || || || || || || || În cazul în care propunerea/inițiativa afectează mai multe rubrici:  TOTAL credite operaționale || Angajamente || (4) || || || || || || || || Plăți || (5) || || || || || || || ||  TOTAL credite cu caracter administrativ finanțate din bugetul anumitor programe || (6) || || || || || || || || TOTAL credite în cadrul RUBRICILOR 1 - 4 din cadrul financiar multianual (suma de referință) || Angajamente || =4+ 6 || || || || || || || || Plăți || =5+ 6 || || || || || || || || Rubrica din cadrul financiar multianual || 5 || „Cheltuieli administrative” milioane EUR (cu trei zecimale) || || || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || TOTAL || DG: TRADE || || || ||  Resurse umane || 0,3 || 0,3 || 0,3 || 0,3 || 0,3 || 0,3 || 0,3 || 2,1 || || ||  Alte cheltuieli administrative || 0,26 || 0,06 || 0,06 || 0,06 || 0,06 || 0,06 || 0,06 || 0,62 || || || TOTAL DG TRADE || Credite || 0,56 || 0,36 || 0,36 || 0,36 || 0,36 || 0,36 || 0,36 || 2,72 || || || TOTAL credite în cadrul RUBRICII 5 din cadrul financiar multianual || (Total angajamente = Total plăți) || 0,56 || 0,36 || 0,36 || 0,36 || 0,36 || 0,36 || 0,36 || 2,72 milioane EUR (cu trei zecimale) || || || Anul 2015 || Anul 2016 || Anul 2017 || Anul 2018 || || TOTAL TOTAL credite în cadrul RUBRICILOR 1 - 5 din cadrul financiar multianual || Angajamente || 0,56 || 0,36 || 0,36 || 0,36 || 0,36 || 0,36 || 0,36 || 2,72 Plăți || 0,56 || 0,36 || 0,36 || 0,36 || 0,36 || 0,36 || 0,36 || 2,72 3.2.2. Impactul estimat asupra creditelor operaționale – x Propunerea/inițiativa nu implică utilizarea de credite operaționale – ¨ Propunerea/inițiativa implică utilizarea de credite operaționale, conform explicațiilor de mai jos: Credite de angajament în milioane EUR (cu trei zecimale) A se indica obiectivele și realizările ò || || || Anul N || Anul N+1 || Anul N+2 || Anul N+3 || A se menționa numărul de ani necesar pentru a reflecta durata impactului (cf. punctului 1.6) || TOTAL REALIZĂRI Tip[22] || Costuri medii || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Nr. || Costuri || Număr total || Costuri totale OBIECTIVUL SPECIFIC NR. 1[23] ... || || || || || || || || || || || || || || || || - Realizarea || || || || || || || || || || || || || || || || || || - Realizarea || || || || || || || || || || || || || || || || || || - Realizarea || || || || || || || || || || || || || || || || || || Subtotal pentru obiectivul specific nr. 1 || || || || || || || || || || || || || || || || OBIECTIVUL SPECIFIC NR. 2 … || || || || || || || || || || || || || || || || - Realizarea || || || || || || || || || || || || || || || || || || Subtotal pentru obiectivul specific nr. 2 || || || || || || || || || || || || || || || || COSTURI TOTALE || || || || || || || || || || || || || || || || 3.2.3. Impactul estimat asupra creditelor cu caracter administrativ 3.2.3.1. Sinteză – ¨ Propunerea/inițiativa nu implică utilizarea de credite cu caracter administrativ – X Propunerea/inițiativa implică utilizarea de credite cu caracter administrativ, conform explicațiilor de mai jos: milioane EUR (cu trei zecimale) || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || TOTAL RUBRICA 5 din cadrul financiar multianual || || || || || || || || Resurse umane || 0,3 || 0,3 || 0,3 || 0,3 || 0,3 || 0,3 || 0,3 || 2,1 Alte cheltuieli administrative || 0,26 || 0,06 || 0,06 || 0,06 || 0,06 || 0,06 || 0,06 || 0,62 Subtotal RUBRICA 5 din cadrul financiar multianual || 0,56 || 0,36 || 0,36 || 0,36 || 0,36 || 0,36 || 0,36 || 2,72 În afara RUBRICII 5[24] din cadrul financiar multianual || || || || || || || || Resurse umane || || || || || || || || Alte cheltuieli cu caracter administrativ || || || || || || || || Subtotal în afara RUBRICII 5 din cadrul financiar multianual || || || || || || || || TOTAL || 0,56 || 0,36 || 0,36 || 0,36 || 0,36 || 0,36 || 0,36 || 2,72 Necesarul de credite în materie de resurse umane va fi acoperit de creditele DG-ului care sunt deja alocate pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare. 3.2.3.2. Necesarul de resurse umane estimat – ¨ Propunerea/inițiativa nu implică utilizarea de resurse umane. – X Propunerea/inițiativa implică utilizarea de resurse umane, conform explicațiilor de mai jos: Estimarea trebuie exprimată în unități echivalente normă întreagă || Anul 2015 || Anul 2016 || Anul 2017 || Anul 2018 || Anul N  Posturi din schema de personal (funcționari și agenți temporari) || || XX 01 01 01 (la sediu și în birourile de reprezentare ale Comisiei) || 2,5 || 2,5 || 2,5 || 2,5 || 2,5 XX 01 01 02 (în delegații) || || || || || XX 01 05 01 (cercetare indirectă) || || || || || 10 01 05 01 (cercetare directă) || || || || ||  Personal extern (în echivalent normă întreagă: ENI)[25] || XX 01 02 01 (AC, END, INT din „pachetul global”) || || || || || XX 01 02 02 (AC, AL, END, INT și JED în delegații) || || || || || XX 01 04 aa[26] || - la sediu || || || || || - în delegații || || || || || XX 01 05 02 (AC, END, INT - cercetare indirectă) || || || || || 10 01 05 02 (AC, INT, END - cercetare directă) || || || || || Alte linii bugetare (a se preciza) || || || || || TOTAL || 2,5 || 2,5 || 2,5 || 2,5 || 2,5 20 este domeniul de politică sau titlul din buget în cauză. Necesarul de resurse umane va fi acoperit de efectivele de personal ale DG-ului în cauză alocate deja gestionării acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și ținând cont de constrângerile bugetare. Descrierea sarcinilor care trebuie efectuate: Funcționari și agenți temporari || Elaborarea și punerea în aplicare a manualului de achiziții publice ar necesita 1 post echivalent normă întreagă (ENI) timp de mai mulți ani consecutivi. În plus, regulamentul ar necesita 1,5 ENI pentru elaborarea orientărilor privind punerea în aplicare. Personal extern || 3.2.4. Compatibilitatea cu cadrul financiar multianual actual – X Propunerea/inițiativa este compatibilă cu cadrul financiar multianual existent. – ¨ Propunerea/inițiativa necesită o reprogramare a rubricii corespunzătoare din cadrul financiar multianual. A se explica reprogramarea necesară, precizându-se liniile bugetare în cauză și sumele aferente. – ¨ Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual[27]. A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente. 3.2.5. Participarea terților la finanțare – Propunerea/inițiativa nu prevede cofinanțare din partea terților. – Propunerea/inițiativa prevede cofinanțare, estimată în cele ce urmează: Credite de angajament în milioane EUR (cu 3 zecimale) || Anul N || Anul N+1 || Anul N+2 || Anul N+3 || A se menționa numărul de ani necesar pentru a reflecta durata impactului (cf. punctului 1.6) || Total A se preciza organismul care asigură cofinanțarea || || || || || || || || TOTAL credite cofinanțate || || || || || || || || 3.3. Impactul estimat asupra veniturilor – X Propunerea/inițiativa nu are impact financiar asupra veniturilor. – ¨ Propunerea/inițiativa are următorul impact financiar: ¨ asupra resurselor proprii ¨ asupra diverselor venituri milioane EUR (cu trei zecimale) Linia bugetară pentru venituri: || Credite disponibile pentru exercițiul financiar în curs || Impactul propunerii/inițiativei[28] Anul N || Anul N+1 || Anul N+2 || Anul N+3 || A se menționa numărul de ani necesar pentru a reflecta durata impactului (cf. punctului 1.6) Articolul …………. || || || || || || || || Pentru diversele venituri alocate, a se preciza linia bugetară (liniile bugetare) de cheltuieli afectată (afectate). A se preciza metoda de calcul a impactului asupra veniturilor. [1] „Grupuri armate și forțe de securitate” astfel cum sunt definite în anexa II la „Orientările OCDE privind diligența necesară”, OCDE (2013), Orientările OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone de conflict și din zone cu risc ridicat: a doua ediție, publicație a OCDE. http://dx.doi.org/10.1787/9789264185050-en. [2] Legea americană Dodd-Frank definește „mineralele care fac obiectul unor conflicte”ca fiind: columbită-tantalită sau coltan (minereul metalic din care se extrage tantalul); casiterit (minereul metalic din care se extrage staniul); aur; wolframit (minereul metalic din care se extrage tungstenul) sau derivatele acestora care finanțează conflictele din RDC, Angola, Burundi, Republica Centrafricană, Republica Congo, Rwanda, Sudanul de Sud, Tanzania, Uganda și Zambia. [3] Summitul liderilor G8 de la Lough Erne, Comunicat, punctul 40, 18 iunie 2013. [4] Și anume, Piețele de mărfuri și piețele materiilor prime, COM(2011) 25 final și Comerț, creștere și dezvoltare, COM(2012) 22 final. [5] Orientările OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone de conflict și din zone cu risc ridicat: a doua ediție, publicație a OCDE (2013). http://dx.doi.org/10.1787/9789264185050-en. [6] Orientările OCDE pentru întreprinderile multinaționale, OCDE, ediția din 2011. [7] Principii directoare privind afacerile și drepturile omului, Biroul pentru drepturile omului al Înaltului comisar al ONU, New York și Geneva, 2011. [8] Inițiativa privind materiile prime : satisfacerea necesităților noastre esențiale pentru asigurarea creșterii economice și locurilor de muncă în Europa, COM(2008) 699. [9] Piețele de mărfuri și piețele materiilor prime, COM(2011) 25 final. [10] Comerț, creștere și dezvoltare, COM(2012) 22 final. [11] Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13). [12] „Grupuri armate și forțe de securitate” astfel cum sunt definite în anexa II la Orientările OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone de conflict și din zone cu risc ridicat: a doua ediție, publicație a OCDE (2013). http://dx.doi.org/10.1787/9789264185050-en. [13] Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1). [14] Orientările OCDE privind diligența necesară referitoare la existența unui lanț de aprovizionare responsabil în cazul minereurilor provenite din zone de conflict și din zone cu risc ridicat: a doua ediție, publicație a OCDE (2013), http://dx.doi.org/10.1787/9789264185050-en. [15] ABM (activity based management): gestiune pe activități – ABB (activity based budgeting): întocmirea bugetului pe activități. [16] Astfel cum sunt menționate la articolul 54 alineatul (2) litera (a) sau (b) din Regulamentul financiar. [17] Dif. = credite diferențiate / Nedif. = credite nediferențiate. [18] AELS: Asociația Europeană a Liberului Schimb. [19] Țările candidate și, după caz, țările potențial candidate din Balcanii de Vest. [20] Anul N este anul în care începe punerea în aplicare a propunerii/inițiativei. [21] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [22] Realizările se referă la produsele și serviciile care vor fi furnizate (de exemplu, numărul de schimburi de studenți finanțate, numărul de km de străzi construiți etc.). [23] Conform descrierii de la punctul 1.4.2. „Obiectiv(e) specific(e)…” [24] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [25] AC = agent contractual; AL = agent local; END= expert național detașat; INT = personal pus la dispoziție de agenți de muncă temporară; JED= expert tânăr în delegații. [26] Subplafonul pentru personal extern acoperit din creditele operaționale (fostele linii „BA”). [27] A se vedea punctele 19 și 24 din Acordul interinstituțional (pentru perioada 2007-2013). [28] În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25 % pentru costuri de colectare. ANEXA I Lista mineralelor și metalelor incluse în domeniul de aplicare a regulamentului clasificate în conformitate cu Nomenclatura combinată Cod NC || Descrierea produsului 2609 00 00 || Minereuri de staniu și concentratele lor 2611 00 00 || Minereuri de tungsten și concentratele lor 2615 90 00 || Minereuri de tantal și concentratele lor 2616 90 00 || Minereuri de aur și concentratele lor 2825 90 40 || Oxizi și hidroxizi de tungsten 2849 90 30 || Carburi de tungsten 2849 90 50 || Carburi de tantal 7108 || Aur, sub formă brută sau semiprelucrată sau sub formă de pulbere 8001 || Staniu, sub formă brută 8003 00 00 || Bare, tije, profile și sârmă din staniu 8007 00 || Alte articole din staniu 8101 10 00 || Pulberi de tungsten 8101 94 00 || Tungsten sub formă brută, inclusiv barele și tijele simplu obținute prin sinterizare 8101 96 00 || Sârmă de tungsten 8101 99 || Bare și tije din tungsten, altele decât cele simplu obținute prin sinterizare, profile, table, benzi și folii și alte articole din tungsten 8103 20 00 || Tantal sub formă brută, inclusiv barele și tijele simplu obținute prin sinterizare; pulberi 8103 90 || Bare și tije din tantal, altele decât cele simplu obținute prin sinterizare, profile, sârme, table, benzi și folii și alte articole din tantal || ANEXA II Modelul listei cu topitoriile și rafinăriile responsabile prevăzute la articolul 8 Coloana A: || Denumirea topitoriilor sau a rafinăriilor în ordine alfabetică Coloana B: || Adresa topitoriei sau a rafinăriei Coloana C: || (*) indicator al faptului dacă topitoria sau rafinăria se aprovizionează cu minerale provenind din zone de conflict și zone cu risc ridicat A || B || C ANEXA III Modelul listei cu autoritățile competente din statele membre prevăzute la articolul 9 Coloana A: || Numele statelor membre în ordine alfabetică Coloana B: || Denumirea autorității competente Coloana C: || Adresa autorității competente A || B || C